Tisztelt Érdeklődő!
Az Állatmentők Bemutatótermét személyesen vagy telefonon sokan keresik meg, hogy különböző okok miatt szeretnének állatot behozni hozzánk, mert úgy hallották, hogy az Alapítvány befogad állatokat.
Ezeknek a kéréseknek csak részben tudunk helyt adni, mert mentőközpontunkba kizárólag a hazai, vadon élő állatok képviselőit fogadjuk be. Az alábbi tájékoztatót adjuk, hogy mely állatokat tudjuk befogadni. Szívünk szerint minden rászoruló állatot megmentenénk, de sajnos nem fogadhatunk be minden állatfajt. Köszönjük minden állatbarát látogatónk megértését és együttműködését.
Állatbefogadási tájékoztató
Nyitvatartási időben várjuk az állatokat, az utolsó átvétel az aktuális pénztárzárás előtt egy órával lehetséges. Előzetes telefonos egyeztetés szükséges. Helyszíni kiszállásra, sérült állatok befogására és szállítására sajnos nincs módunk. A megadott időn túl az állatokat nem tudjuk sajnos fogadni.
Befogadható:
Hazai, vadon élő kétéltű, hüllő, madár- és emlősfajok sérült/beteg egyedei
Hazai, vadon élő madár- és emlősfajok fiatal, gondoskodásra szoruló egyedei
Nem fogadható be:
A vadászható hazai madár- és emlősfajok egyedeit nem fogadhatjuk be
Inváziós fajnak minősülnek, ezért nem fogadhatjuk be: nutria, mosómedve, burunduk, amerikai szürkemókus, amerikai rókamókus, csinos tarkamókus
Kutya, macska
Kizárólag előzetes egyeztetés után fogadható be:
Hazai, vadon élő kétéltű, hüllő, madár- és emlősfajok egészséges egyedei
Kedvtelésből tartott egzotikus és háziállatok
Gazdasági haszonállatok
További kérdés esetén elérhetőségünk:
Állatmentők Alapítványa
Email: mentok@alapitvany.ama
Mindent az állatokért!
